b'\n_START_ARTICLE_\nAgustaWestland AW139\n_START_SECTION_\nDizajn i razvoj\n_START_PARAGRAPH_\nAW139 je konvencionalni dvomotorni transportni helikopter s pet lopatica na glavnom motoru te \xc4\x8detiri lopatice na repnom motoru te uvla\xc4\x8divim kota\xc4\x8dima._NEWLINE_Helikopter pokre\xc4\x87u dva Pratt & Whitney PT6C motora. AW139 ima vi\xc5\xa1enamjensku funkciju a koristi se za potrebe vojske, policije, pru\xc5\xbeanja hitne medicinske pomo\xc4\x87i, operacije traganja i spa\xc5\xa1avanja, offshore poslove vezane uz pronalazak nafte i plina i dr. Prvi AW139 je poletio 3. velja\xc4\x8de 2001. u mjestu Vergiate u Italiji. 24. lipnja 2002. je proizveden prvi helikopter, dok je prvome kupcu isporu\xc4\x8den 2003. godine._NEWLINE_Tvrtka AgustaWestland je zaprimila narud\xc5\xbebe za 430 helikoptera AW139 od \xc4\x8dega ih je vi\xc5\xa1e od 200 dostavljeno do sije\xc4\x8dnja 2009. Zbog toga je tvrtka 2007. izgradila proizvodni pogon u Philadelphiji. Model AW139 bio je i kandidat na ameri\xc4\x8dkom vojnom natje\xc4\x8daju za uvo\xc4\x91enje lakog vi\xc5\xa1enamjenskog helikoptera u slu\xc5\xbebu (2004. - 2006.) ali je posao u kona\xc4\x8dnici dodijeljen helikopteru UH-72A Lakota._NEWLINE_2006. godine na Farnborough Air Showu, AgustaWestland je predstavila model AW149 koji predstavlja vi\xc5\xa1enamjensku juri\xc5\xa1nu ina\xc4\x8dicu AW139._NEWLINE_U lipnju 2010. je najavljeno da \xc4\x87e AgustaWestland i ruski proizvo\xc4\x91a\xc4\x8d helikoptera Rosvertol izgraditi tvornicu u moskovskoj regiji Tomilino gdje \xc4\x87e od kraja 2011. zapo\xc4\x8deti zajedni\xc4\x8dka proizvodnja AW139.'